གཞན་བདེ་ཆེན་རང་སྐྱོང་ལྗོངས་ལ་སྤྱི་ལོ་ཆིག་སྟོང་དགུ་བརྒྱ་ང་དགུ་ལོར་ཤིང་ནགས་གཅོད་འབྲེག་གི་ལས་སྒོ་འགོ་བཙུགས་པ་ནས་༡༩༨༤ལོའི་བར་དུ་ནགས་ལས་ཅུས་ལས་ཁུངས༤་དང་།ཡན་ལག་ཁང་༢༩།ཤིང་ཆ་ཀུང་ཟི་༤།ཤིང་ཆ་ལས་སྣོན་བཟོ་གྲྭ་༢་བཙུགས་པ་དང་།རྒྱ་ནག་ཏུ་དབོར་འདྲེན་བྱས་པའི་ཤིང་ཆ་སྨི་ཌར་རྒྱ་དཔངས་གྲུ་བཞི་མ་༡༣༠༠༠༠༠ལྷག་བརྒལ་ཡོད།རྒྱལ་ཐང་ལས་ནགས་ལས་ཁང་འདུས་མེད།མཐའ་མ་སྟེ་རྨི་ལི་བོད་རིགས་རང་སྐྱོང་རྫོང་ལ་རྨི་ལི་རྫོང་ནགས་ལས་ལས་ཁུངས་ཀྱིས་གཅིག་སྟོང་དགུ་བརྒྱ་བརྒྱད་ཅུ་ལོའི་བར།ཤིང་སྡོང་སྨི་ཌར་རྒྱ་དཔངས་གྲུ་བཞི་མ་ཉིས་འབུམ་སུམ་ཁྲི་ལྷག་ཐོན་སྐྱེད་བྱས་པ་དང་།ཞིང་ཆེན་ཁོངས་གཏོགས་ཀྱི་ནགས་ལས་བཟོ་གྲྭས་ལོ་བཅུ་གསུམ་རིང་ཤིང་ཆ་སྨི་ཌར་རྒྱ་དཔངས་གྲུ་བཞི་མ་དྲུག་འབུམ་དྲུག་ཁྲི་ཕུལ་ཡོད།་སྤྱིའི་ཐོན་སྐྱེད་ཡོང་འབབ་རྒྱ་སྒོར་ཁྲི་གཅིག་སྟོང་བརྒྱད་བརྒྱ་ལྷག་ཟིན་ཡོད་བཅས་རྒྱ་གཞུང་གིས་གཏོར་བརླགས་བྱས་པ་རེད་མོད།ཡིན་ནའང་ང་ཚོ་སྟེ་མི་མང་དམངས་ཚོགས་ཀྱིས་ཀྱང་ཆུང་ས་འབུད་ཤིང་ནས་བཟུང་ཆེ་ས་ཁང་བའི་ཀ་བ་དང་གདུང་མ་སོགས་ལའང་འཛེམ་དགོས་ཏེ་དེང་རབས་དང་འགྲོགས་ཏེ་ཁང་བའི་ནང་ཆས་སོགས་ཤིང་ཆས་རིགས་ཉུང་རུ་གཏོང་བ་དང་།འབུད་ཤིང་ལ་ཤིང་རིགས་མི་སྤྱོད་པར་རྡོ་སོལ་དང་།རབ་ཏུ་བྱུང་ན་གློག་ཐབ་དང་དབུགས་ཐབ་སོགས་སྤྱད་དེ་རང་ཉིད་དང་རང་ཁྱིམ་ནས་འགོ་བརྩམས་ཏེ་ནགས་ཚལ་ལ་སྲུང་སྐྱོབ་བྱ་དགོས།